GiliGold/VAD_KnessetCorpus huggingface dataset:
ראובן קוגן: אתם הסכמתם על משהו אחר מבחינת המנגנון שיש לו השפעות לגבי הכלכליות של זה.
ראובן קוגן: אמרתם שבמקום לבוא ולבטל לו את ההטבה במס שבח – ועל הדירות האלה יכול להיות שמדובר בעשרות וגם במאות אלפי שקלים – אתם אומרים שאתם תחייבו אותו במס רכישה מוגדל שזה עוד שני אחוזים על ערך הדירה.
ראובן קוגן: לכן אני אומר שהפערים האלה בכלכליות, בעיניי הם פערים לא סבירים.
ראובן קוגן: אתה מצד אחד היית אמור לתת לו קנס בין עשרות למאות אלפי שקלים אבל בסופו של דבר אתה נותן לו קנס של בין 15 ל-20 אלף שקלים.
ראובן קוגן: זה ההבדל.
משה גפני: אני לא קיבלתי שום הסתייגות משר האוצר.
שגית אפיק: אם יש הסתייגות של שר האוצר, צריך להודיע על כך.
משה גפני: ראובן, תודה.
משה גפני: אנחנו נצביע הל החוק כמו שאמרנו עם התיקון לגבי הנושא של דירת המגורים.
משה גפני: קיבלנו את עמדת רשות המסים.
ראובן קוגן: לגבי ההיתר, גם אם הוא עכשיו נמצא בעסק שלא בהיתר, אתה נותן לו את ההטבה.
משה גפני: חברים בוועדה, כולל אני, נדבר עם שר האוצר היום ונשכנע אותו לא להגיש שום הסתייגות.
משה גפני: אני מציע לכם לא להגיש שום הסתייגות.
משה גפני: אל תכשילו אותו.
משה גפני: אף אחד מאתנו לא הולך לשום מקום ואנחנו נמשיך את הדיון הזה.
ציון פיניאן: הוא צועד עשרה צעדים קדימה ואתם מחזירים אותו עשרים צעדים אחורה.
משה גפני: יש גם בעיות פוליטיות, יש גם בעיות ציבוריות, יש גם פסיכולוגיה של אנשים.
משה גפני: לא על הכול מסתכלים דרך החור של הגרוש.
ראובן קוגן: זה לא כך.
משה גפני: מה זה לא?
משה גפני: תאמין לי, אני יודע בדיוק.
עינת וילף: שאלה קצת יותר כללית.
עינת וילף: למה אנחנו כל כך רוצים להקשות על דירות להשקעה?
עינת וילף: בסופו של דבר הן הופכות לדירות לשכירות.
משה גפני: הן לא.
משה גפני: אנחנו מדברים על 150 אלף דירות שנמצאות בשוק והן לא למגורים למרות שנבנו למגורים.
עינת וילף: רק כאלה שכרגע לא משמשות למגורים?
עינת וילף: לא כאלה שהן להשקעה למגורים.
משה גפני: מה זה השקעה?
משה גפני: אם יש לי דירה שנייה, זאת השקעה.
עינת וילף: אבל אם מישהו שוכר אותה?
משה גפני: אנחנו לא נכנסים עכשיו לשאלה הזאת.
משה גפני: חלק גדול מה-150 אלף דירות, יש בהן משרדים, קליניקות של רופאים, משרדי עורכי דין וכולי.
עינת וילף: אבל מה אם זאת השכרה רגילה?
משה גפני: זה להיכנס לפרטים ואת זה נעשה כשנתחיל לדון על דירה שנייה או שלישית או עשירית כאשר אותו אדם משכיר את הדירות האלה.
משה גפני: אנחנו לא יכולים לקיים את הדיון הזה עכשיו.
עינת וילף: אבל זה החוק לא יפגע?
משה גפני: רבותיי, אנחנו מצביעים על חוק מיסוי מקרקעין (שבח ורכישה) (תיקון מס' 71), התשע"א-2001 עם התיקונים.
משה גפני: שי, אתה טועה.
שי חרמש: לא תצא מזה ולו דירה אחת.
משה גפני: אני אריב עם הממשלה, מה שאף אחד מכם לא היה מעיז לעשות, ואתם משאירים אותי לבד בזה.
שי חרמש: החוק הזה ריק מתוכן.
משה גפני: חבר הכנסת חרמש, תעשה מה שאתה רוצה.
שי חרמש: כאשר אדם משכיר דירה בחוזה לעשר שנים לאדם שפותח בה מרפאת שיניים בשישה אחוזים תשואה על הנדל"ן שלו, הוא לא ימכור את הדירה הזאת.
יעקב אדרי: אנחנו כן נתמוך למרות שאין שום סיכוי בעניין הזה.
שי חרמש: דירה אחת לא תקבל.
משה גפני: חבר הכנסת חרמש, אני מודה לך.
משה גפני: אני אומר לך את דעתי.
משה גפני: דעתי היא שמתוך כמות כזאת גדולה – וכולנו מכירים את הכמות הזאת – אפילו אם החוק הזה יועיל לגבי חלק קטן, גם מבחינת הפסיכולוגיה של העניין, שאנחנו אומרים שאנחנו מיטיבים אתם עכשיו ונחמיר אתם בהמשך, יש הרבה מאוד אנשים שיעשו את החשבון הזה.
יעקב אדרי: הרב גפני, תביא את זה להצבעה.
משה גפני: אנחנו מצביעים על אישור הצעת החוק עם התיקונים שהוצגו כאן בוועדה.
משה גפני: ה צ ב ע ה נמנע – 1 הצעת החוק אושרה הצעת החוק אושרה.
משה גפני: אני רוצה להביא אותה היום למליאה.
משה גפני: חבר הכנסת אדרי, אתה רכז האופוזיציה בוועדת הכספים ואני מבקש ממך אם תוכל לבדוק האם האופוזיציה תתמוך בחוק הזה או שלפחות לא תתנגד.
משה גפני: אני חושב שהיא תתמוך.
יעקב אדרי: אני אתן לך תשובה.
משה גפני: אם היא תומכת, אני מביא את זה היום למליאה.
משה גפני: אני אבקש שחרור מחובת הנחה.
יעקב אדרי: סביר להניח.
משה גפני: אם לא, אני אצטרך לדחות את זה או למחר או ליום שני.
משה גפני: אני לא רוצה לקחת סיכונים.
משה גפני: אתה מכיר את אלקין, הוא ישאל אותי למה אני מביא את זה כי אין לו אנשים.
משה גפני: אני חושב שצריך להעביר את זה ולהעביר את זה מהר.
משה גפני: גם לדעתו של שי חרמש, שזה לא מועיל, זה בוודאי לא מזיק.
משה גפני: במצב חירום צריך לנסות לעשות כל דבר.
שי חרמש: זה לא לתת פתרונות אמת אלא זורקים חול בעיניים.
משה גפני: זה נאום אופוזיציה להעברות תקציביות.
משה גפני: תכף תגיע העברה של משרד השיכון לגבי התוספת של שישים מיליון השקלים, ושם תיתן את הנאום שלך.
יעקב אדרי: בוא נראה לאיזה ישובים נותנים.
ציון פיניאן: הערה לשי חרמש.
ציון פיניאן: מדובר ב-140-150 אלף יחידות דיור.
ציון פיניאן: מספיק שנצליח עם 10,000, כי אז כיסינו שנה אחת של פער.
משה גפני: אין ספק.
משה גפני: אני מכיר אחד, כולכם מכירים את השם שלו, שהתקשר אלי אתמול ואמר לי שאם אני מעביר את זה, הוא הולך למכור את הדירה ועובר לבניין משרדים.
משה גפני: הצעת החוק אושרה.
משה גפני: אני עושה הפסקה של חמש דקות ועוברים לשינויים בתקציב.
משה גפני: פנייה מספר 198 –
יונתן רזניק: הפנייה נועדה לתקצוב שני פרויקטים.
יונתן רזניק: הראשון, מחשב לכל ילד.
יונתן רזניק: מיועדים כאן חמישה מיליון שקלים לתגבור פרויקט מחשב לכל ילד ועשרה מיליון שקלים לתוכנית הרב שנתית, תוכנית החומש לפיתוח אזורי תעסוקה ותחבורה ציבורית ותכנון והקמת שכונות בבנייה רוויה, השתלבות בעיר ללא אלימות באזורי מיעוטים.
יונתן רזניק: לזה מיועדים עשרה מיליון שקלים.
יונתן רזניק: זאת תוכנית שלמעשה מתוקצבת ב-700 מיליון שקלים.
משה גפני: זה לא שייך להעברה הזאת שחבר הכנסת אחמד טיבי עיכב.
גאלב מג'אדלה: לא, זה לא זה.
גאלב מג'אדלה: שנינו עיכבנו.
משה גפני: כן, גם חבר הכנסת מג'אדלה.
גאלב מג'אדלה: אבל אנחנו מחילים את זה על הכול במה שקשור לרשות לפיתוח כלכלי.
גאלב מג'אדלה: הרביזיה חלה על הכול כי עוד לא קיבלנו תשובה.
שי חרמש: שאלה לגבי מחשב לכל ילד.
שי חרמש: כמה מחשבים חולקו עד עכשיו?
יונתן רזניק: אני לא יודע כמה חולקו עד עכשיו.
שי חרמש: רגע, נתחיל אחת לאחת.
שי חרמש: ראשית, כמה מחשבים חולקו עד עכשיו לפי תוכניתו של ביבי עוד משנת 1990?
שי חרמש: שנית, כמה מחשבים נכנסים בחמישה מיליון שקלים?
שי חרמש: שלישית, לכמה כסף תזדקק עוד כדי לסיים את התוכנית הזאת?
שי חרמש: אני שואל כמה מחשבים חולקו עד היום, כמה מחשבים יהיו בחמישה מיליון שקלים וכמה כסף עוד חסר כדי לגמור את התוכנית הזאת.
יונתן רזניק: כרגע הנתון היחיד שיש לי הוא שהשנה אמורות להיות מחולקות 7,000 ערכות בכל הארץ.
יונתן רזניק: בקשר לשאלות שלך, אני כמובן יכול לפנות למשרד ראש הממשלה ולקבל נתונים.
שי חרמש: זאת לא המילה האחרונה.
יעקב אדרי: אגב, למי נותנים את המחשבים?
יעקב אדרי: מה החלוקה ואיך היא נעשית?
אורי גבע: הקריטריונים נקבעים למעשה על ידי מועצה ציבורית שקיימת בשיתוף משרד הקליטה ומשרד הרווחה.
אורי גבע: נותנים את המחשבים לילדים ממעמד סוציו אקונומי נמוך, אבל אני לא מכיר את הקריטריונים המדויקים.
גאלב מג'אדלה: אתה יכול להביא לנו אותם?
אורי גבע: אני יכול לפנות למשרד ראש הממשלה.
משה גפני: ראלב, זאת אותה החלטה.
גאלב מג'אדלה: לכן אמרתי לך שאנחנו מבקשים לעכב אותה.
משה גפני: אני אאשר אותה ותגיש רביזיה?
גאלב מג'אדלה: הרביזיה קיימת.
גאלב מג'אדלה: עוד לא קיבלנו תשובה.
משה גפני: יש רביזיה על זה.
גאלב מג'אדלה: הם לא נתנו תשובה.
גאלב מג'אדלה: יש רביזיה.
משה גפני: אבל הם מטפלים בזה.
גאלב מג'אדלה: עד שיטפלו בזה.
משה גפני: הם ממש מטפלים בזה.
גאלב מג'אדלה: עד שיטפלו בזה וייתנו תשובות מספקות, נחזור ונתכנס.
גאלב מג'אדלה: הרי הבטחת לי שנעבוד גם ברמדאן וגם בפגרה.
משה גפני: לא דיברתי על הרמדאן.
משה גפני: דיברתי על הפגרה.
יעקב אדרי: השאלה אם לא מעכבים עוד הרבה דברים בגלל העניין הזה.
ציון פיניאן: יש לך כאן העברות למגזר.
גאלב מג'אדלה: אנחנו נחיל את הרביזיה על הכול.
גאלב מג'אדלה: הם יעשו מה שהם רוצים?
ציון פיניאן: חס וחלילה.
גאלב מג'אדלה: יעשו מתי שנוח להם ואיך שנוח להם?
משה גפני: אתם הוצאתם שני סעיפים מתוך הפנייה הגדולה.
אורי גבע: לבקשת הוועדה אנחנו הפרדנו את הפנייה.
משה גפני: אם אתה רוצה שנצביע רק על המחשב, אני מצביע.
אורי גבע: זה סעיף שהתבקשנו להפריד.
גאלב מג'אדלה: הוועדה לא ביקשה.
גאלב מג'אדלה: הפוך.
משה גפני: אנחנו ביקשנו, לבקשתם של חברי הכנסת מג'אדלה וטיבי, לא לאשר את זה אלא לפצל אחרים.
משה גפני: מה שעשיתם, אתם פיצלתם והכנסתם עכשיו בפנייה אחת את מה שהם מעכבים פלוס מחשב לכל ילד.
משה גפני: למה לא הבאתם את מרכז ההסברה שנמצא בפנייה הזאת או את משרד הדתות שנמצא בפנייה הזאת?
משה גפני: סליחה, סליחה, למה לא הבאתם את מחשב לכל ילד בנפרד?
משה גפני: את זה היינו מאשרים.
אורי גבע: בזמנו היו שאלות גם לגבי זה והתבקשנו להפריד.
אורי גבע: בסופו של דבר לא רצינו להביא ערמה ענקית של פניות לוועדה מה גם שטכנית זה גם לוקח הרבה זמן להפריד את זה.
אורי גבע: לכן אנחנו מביאים את כל הנושאים שהופרדו מהפעם הקודמת.
משה גפני: אבל עשרה מיליון, את זה מעכבים.
משה גפני: אני לא מעכב את זה, אבל אני מתחשב בדעתם.
משה גפני: אני ניהלתי דיונים עם מנכ"ל משרד ראש הממשלה וגם השבוע דיברתי אתו.
משה גפני: הוא אמר שזה מתקדם.
אורי גבע: אני אגיד למשרד ראש הממשלה שהוועדה מבקשת לאשר מחשב לכל ילד.
משה גפני: מחשב לכל ילד.
משה גפני: גם אמר שחבל שמעכבים את זה כי יש את מגזרי המיעוטים בינתיים לא מקבלים את הכסף.
משה גפני: היה אצלי גם ראש עיריית נצרת.
שי חרמש: למה צריך לחבר את זה יחד?
משה גפני: אנחנו ביקשנו להפריד אבל זה לא הופרד.
משה גפני: אתה רוצה שאני אלך נגד מג'אדלה?
יעקב אדרי: מבחינה טכנית אפשר להפריד את זה?
משה גפני: כמו שהפרידו אחרים.
גאלב מג'אדלה: למה הם לא נותנים תשובות?
משה גפני: הם נותנים.
משה גפני: למען הצדק האמיתי, התקיימו כבר כמה דיונים על העניין הזה.
גאלב מג'אדלה: איפה?
משה גפני: אצלי.
משה גפני: אני ישבתי עם אייל גבאי.
גאלב מג'אדלה: גם אם אני תומך בך וסומך עליך, תיידע אותי לפחות.
משה גפני: לא הספקתי לומר.
משה גפני: הם כנראה יביאו להחלטת ממשלה.
משה גפני: זה סיפור שלם והוא מורכב קצת.
גאלב מג'אדלה: כשאתה אומר כנראה, יש בעיה.
משה גפני: להפסיק לעבוד?
משה גפני: אני עובד.
גאלב מג'אדלה: אני הולך בעקבותיך.
גאלב מג'אדלה: אמרת שאתה לא מאמין להם.
משה גפני: אני כן מאמין אבל מה שהם אומרים, אני לפעמים מפקפק.
משה גפני: אני מאמין.
גאלב מג'אדלה: אתה יכול להיות ערב לזה?
גאלב מג'אדלה: אני מאמין בך.
גאלב מג'אדלה: אתה רוצה להיות ערב, אני מוכן ללכת אחריך.
משה גפני: אני לא יכול להיות ערב.
משה גפני: תפרידו את זה בבקשה.
גאלב מג'אדלה: כבוד היושב ראש, אם הם הביאו ספר שלם, סימן שהם לא מתכוונים להביא בקרוב שום דבר.
משה גפני: זה מגיע באופן קבוע.
גאלב מג'אדלה: בשבוע הבא יש לנו עוד ספר כזה?
משה גפני: ראלב, אני לא ערב לשום דבר אבל אני יודע שמשרדים מחכים לפניות שלא הגיעו עדיין.
משה גפני: ודאי שיהיו עוד.
משה גפני: אני עובר לעמוד 5.
משה גפני: פניות מספר 240 עד 246
נעם שטרן: הפנייה נועדה לכמה נושאים.
נעם שטרן: הפנייה נועדה לתקצוב של כמה נושאים.
שי חרמש: רגע, 281 ירד?
משה גפני: זה נמצא בחוברת בטעות.
נעם שטרן: 12 מיליון שקלים למרכז השקעות עבור מענקים למפוני ההתנתקות.
נעם שטרן: 9.6 מיליון שקלים השתתפות משרד התמ"ת ברשות המים עבור הקמת מט"ש לאזור התעשייה גנתון.
נעם שטרן: כ-9 מיליון שקלים לתפעול המשרד.
נעם שטרן: כ-8 מיליון שקלים למכון התקנים.
נעם שטרן: 8 מיליון שקלים להרחבת הפעילות בקרן לעסקים קטנים.
נעם שטרן: 3.5 מיליון שקלים לקידום יצוא טכנולוגיות מים.
נעם שטרן: 2 מיליון שקלים לתוכנית עבודה של המועצה לצרכנות ועוד כמה שינויים פנימיים קטנים.
משה גפני: ה צ ב ע ה פניות מספר 240 עד 246 – אושרו פה אחד פניות מספר 261 עד 263 –
אופיר להב: הבקשה נועדה להעביר כ-73 מיליון שקלים מהרזרבה הכללית למשרד הקליטה לכלל הצרכים.
אופיר להב: יש כאן גם העברה של משרות בהתאם לסיכום עם האוצר לגבי תוספת רכבים, משרות ושעות נוספות.
אופיר להב: יש כאן סיוע לאוכלוסיות ייחודיות, סיוע בתעסוקה, עידוד עלייה, קליטת באים מאתיופיה בהתאם להגעה של בני הפלאשמורה, קליטה חברתית.
משה גפני: אני רואה שאתם מורידים שבעים מיליון שקלים מהרזרבה.
משה גפני: ברזרבה יש כסף?
אופיר להב: 73 מיליון שקלים.
רבקה לויפר: מדובר בסיכום תקציבי שנחתם.
משה גפני: מה זה הוצאות שונות שמורידים משם את שבעים מיליוני השקלים?
עינת וילף: אין שימוש ברזרבה הכללית?
משה גפני: הם מעבירים שבעים מיליון שקלים מסעיף של הוצאות שונות לרזרבה.
משה גפני: אני שואל מה זה הסעיף של הוצאות שונות משם מורידים שבעים מיליון שקלים.
רבקה לויפר: סעיף שנועד להוצאות שונות.
משה גפני: שבעים מיליון של הוצאות שונות, זה מתוך תקציב משרד הקליטה?
משה גפני: זה מופיע בתקציב שלהם?
רבקה לויפר: זה סעיף שונה אבל הוא קשור לסיכום התקציבי שנחתם כבר.
משה גפני: עזבי לרגע את הסיכום.
משה גפני: אני עכשיו שואל פורמאלית.
רבקה לויפר: פורמאלית, לא.
משה גפני: מאיזה סעיף זה יורד?
רבקה לויפר: מסעיף 13.
משה גפני: אפשר לדעת מה זה סעיף 13?
רבקה לויפר: סעיף של הוצאות שונות.
משה גפני: איפה הסעיף הזה נמצא?
רבקה לויפר: בחוק התקציב.
משה גפני: כמה יש בסעיף הזה?
רבקה לויפר: אפשר לראות.
רבקה לויפר: זה שקוף.
רבקה לויפר: אני לא מכירה את הסעיף אבל בגדול היו שם שבעים מיליון שקלים.
משה גפני: אולי בכל זאת תתני לנו הסבר?
משה גפני: בסעיף הוצאות שונות יש מיליארד ו-690 מיליון שקלים.
משה גפני: אי אפשר היה לקחת מזה למענקי איזון?
רבקה לויפר: אני לא אחראית לסעיף הזה.
משה גפני: מי אחראי על הסעיף הזה?
רבקה לויפר: בגדול, לתקציב שיש בסעיף הזה יש כתובת.
משה גפני: מהי הכתובת?
יעקב אדרי: תני לנו את הכתובת.
משה גפני: מה הכתובת?
משה גפני: אני הולך להתחבר למי שיש לו מיליארד ו-680 מיליו שקלים.
רבקה לויפר: אני מכירה את שבעים מיליון השקלים שהיו מיועדים לקליטה.
רבקה לויפר: שוב, אני לא אחראית על הסעיף אבל אפשר לבקש ממי שאחראי על הסעיף להתייחס.
משה גפני: זאת אומרת, יש סעיף של הוצאות שונות שיש בו מיליארד ו-680 מיליון שקלים ומשם שמורידים שבעים מיליון שקלים.
משה גפני: נשארים בסעיף הזה מיליארד ו-610 מיליון שקלים.
משה גפני: למה אי אפשר לקחת משם למענקי איזון?
רבקה לויפר: שוב, אני לא מכירה את הסעיף ואת הייעודים שלו.
משה גפני: איפה ראובן?
פניה קירשנבאום: הסעיף הזה, עד כמה שאני יודעת – ואני לא אגף התקציבים – הוא כסף שהאוצר התחייב לו במסגרת שיפור תוכניות המשרדים השונים.
פניה קירשנבאום: אני באמת לא יודעת לומר אם כל הכסף מחויב או יש שם יתרות.
פניה קירשנבאום: בדיוני התקציב כל משרד הציג תוכנית וחלק היה בבסיס התקציב וחלק הוסף לתוכניות.
פניה קירשנבאום: למשל, שבעים מיליון השקלים האלה, הם לתוכניות שעברו שיפור במשרד הקליטה והם צריכים לקבל את הכסף הזה.
פניה קירשנבאום: אם כל היתר זה מיליארד ו-600 מיליון שקלים, יכול להיות שזה הכסף שהתחייב לתוכניות של משרדים אחרים אבל על זה יכול לתת תשובה רק ראש אגף התקציבים או מישהו אחר.
פניה קירשנבאום: אני לא חושבת שכל אחד שמופקד על משרד כלשהו יכול לתת תשובה כי הוא רואה רק את הנישה שלו והוא לא יכול לראות את כל התקציב.
משה גפני: להפך, אני תומך.
אמנון כהן: זאת פעילות חשובה, אדוני היושב ראש.
משה גפני: אני תומך בעניין הזה.
משה גפני: היא גם אמרה שהיה סיכום עם המשרד ששבעים מיליון או 73 מיליון שקלים – כאן מופיע שבעים מיליון – עוברים למשרד הקליטה.
משה גפני: על הדרך פתאום גליתי שיש להם סעיף תקציבי שאנחנו מגלים אותו מפעם לפעם.
פניה קירשנבאום: אתה תגלה הרבה כאלה.
משה גפני: כן, אבל עכשיו גילינו.
משה גפני: אני מנהל ויכוח עם משרד האוצר לגבי מענקי האיזון והם אומרים שאין להם כסף.
משה גפני: הנה, יש סעיף ואני רוצה לדעת.
פניה קירשנבאום: למה, את מענקי האיזון הם לא העלו בסוף למה שאנחנו דרשנו?
משה גפני: לא, אנחנו עוד לא אישרנו.
משה גפני: אנחנו צריכים לאשר את זה היום.
משה גפני: מה זה זהות יהודית?
משה גפני: מישהו יודע להגיד?
פניה קירשנבאום: זהות יהודית היא עבודה שנעשית בחוץ לארץ בקהילות יהודיות לקירובן ליהדות.
פניה קירשנבאום: אנחנו יודעים את זה.
אמנון כהן: פעולה מבורכת מאוד.
אמנון כהן: אני חושב שהכסף הזה לא מספיק.
גאלב מג'אדלה: כבוד היושב ראש, מה דעתך שנדחה את זה?
משה גפני: לא, זאת העברה מאוד חשובה.
גאלב מג'אדלה: עד שיסיימו אנשי האוצר את מסיבת העיתונאים ואז יתפנו לבוא לכאן.
משה גפני: הם כאן.
משה גפני: נמצאים כאן אנשים מכובדים מאוד.
גאלב מג'אדלה: אבל הם לא יודעים להסביר.
יעקב אדרי: הרב גפני, גילינו מקור כספי.
משה גפני: נגלה עוד הרבה.
גאלב מג'אדלה: חסרים להם פרטים כדי להסביר לנו.
עינת וילף: אפשר להבין את התהליך הזה?
עינת וילף: כלומר, משרד הקליטה בא עם תוכניות חדשות שלא היו לו קודם?
אופיר להב: כל התוכניות קיימות ומקבלות תגבור בהתאם למדדי תפוקה ותוצאה.
יעקב אדרי: כשר קליטה לשעבר אני אומר שזאת תוכנית מאוד חשובה.
אופיר להב: עברה חצי שנה ויש תוכניות שמקבלות תגבור.
אופיר להב: אין כאן תוכניות חדשות.
עינת וילף: כלומר, אלה תוכניות שהיו בבסיס התקציב של משרד הקליטה ועכשיו מעבירים להן עוד כסף.
אופיר להב: ההחלטה של המשרד בהתאם לתפוקות ולתוצאות היא לתגבר את האגפים בהתאם לחלוקה של המשרד.
אופיר להב: יש 73 מיליון שקלים שסוכמו בתקציב עם משרד האוצר והחלוקה, איך לחלק אותם בתוך המשרד, היא בהתאם למדיניות של המשרד.
משה גפני: כמה כסף הולך לזהות יהודית?
אופיר להב: ארבעה מיליון שקלים.
אופיר להב: בהתחלה הם תוקצבו ב-3.5 מיליון שקלים ועכשיו הם מקבלים עוד ארבעה מיליון שקלים.
יעקב אדרי: אני בעד לתגבר את התוכנית הזאת.
משה גפני: ה צ ב ע ה פניות מספר 261 עד 263 – אושרו פה אחד פנייה מספר 266 -
דוד שטיינמץ: מדובר כאן בתקצוב של 6.8 מיליון שקלים לפעילות האגף לתעסוקת הורים יחידים, מה שקשור לעידוד יזמות להורים יחידים, פעילות להשלמת השכלה, הסברה ותפעול.
דוד שטיינמץ: כמו כן שלושה מיליון שקלים לפעילות הקרן למקצועות שוחקים.
עינת וילף: למה מורידים את זה מהסעיפים או מה המשמעות של ההורדה בסעיפים של פיקוח ואכיפה בשוק העבודה ופיקוח על חוקי העבודה?
דוד שטיינמץ: יש כאן הורדה של מיליון וחצי שקלים מהתפעול שלהם וזה עבור הרכבים שאנחנו מוציאים מהסעיף הראשי של אחזקת רכב ממשלתית.
דוד שטיינמץ: יש כאן העברה טכנית של הכסף שאמור לצאת מאחזקת רכב ממשלתית - לא עשינו את זה בבסיס – מסעיף התפעול עבור הרכבים .
דוד שטיינמץ: יש שם כארבעים רכבים וכל נושא התפעול יוצר לנו סעיף אחזקת רכב ממשלתי.
דוד שטיינמץ: לא עשינו את זה בבסיס התקציב.
משה גפני: זה הפירוט ששלחת לנו?
דוד שטיינמץ: זאת העברה טכנית של מיליון וחצי שקלים שצריכים לצאת בגין המחיר לרכבים האלה.
עינת וילף: מספר המפקחים לא יורד?
דוד שטיינמץ: לא יורד שום דבר.
עינת וילף: אין הרעה בתנאי העבודה שלהם?
משה גפני: אני שאלתי את זה בישיבה הקודמת.
משה גפני: לא יורד אף מפקח.
דוד שטיינמץ: אף מפקח לא יורד.
משה גפני: ה צ ב ע ה פנייה מספר 266 – אושרה פה אחד פניות מספר 331 עד 334 -
צחי דוד: הפנייה נועדה לתקצוב 12 וחצי מיליון שקלים, העברה ממשרד החינוך למשרד התרבות עבור בניית בית הספר ללימודי ירושלים ופעילות ספורט בבתי ספר.
משה גפני: מה זה בית ספר ללימודי ירושלים?
צחי דוד: בונה אותו מוסד יד בן-צבי, תאגיד סטטוטורי.
צחי דוד: אמורים להיות שם קורסי העשרה בנושא ירושלים, פעילויות חינוך לציבור וכולי.
משה גפני: זה לפי קריטריונים?
משה גפני: אם אני אקים בית ספר כזה, גם אני אתוקצב?
צחי דוד: זה תאגיד סטטוטורי וזאת תמיכה עליה החליט המשרד לפי הקריטריונים שלו.
עינת וילף: איזה בית ספר זה?
צחי דוד: זה לא בית ספר תיכון או משהו כזה.
צחי דוד: מדובר בקורסי העשרה בשעות אחר הצהרים שמיועדים לציבור הכללי.
צחי דוד: תקצוב של 1.5 מיליון שקלים למועצה לשימור אתרים והעברה ממשרד ראש הממשלה בסך של 825 אלפי שקלים לפרויקטים בתחום הספורט לקשישים ולנכים.
משה גפני: ה צ ב ע ה פניות מספר 331 עד 334 – אושרו פה אחד פניות מספר 335 עד 341 -
אורי גבע: הפנייה נועדה להעברת תקציבי ממשרדי ממשלה שונים לרשות הטבע והגנים.
אורי גבע: מדובר בסכום של כאר
אורי גבע: בעה מיליון שקלים ממשרדי ממשלה שונים לרשות הטבע והגנים לנושאים הבאים: כ-750 אלף שקל לשיקום עובדת, לפי החלטת הממשלה בנושא.
אורי גבע: 3 מיליון שקלים לתוכנית לעידוד פנאי ונופש בחיק הטבע, לפי החלטת הממשלה.
אורי גבע: ליישום התוכנית.
אורי גבע: אני לא מכיר את פרטי התוכנית.
אורי גבע: סך של 50 אלף שקלים לנושא המגוון הביולוגי, הוצאת ספר לצמחים.
אורי גבע: אלה הנושאים.
יעקב אדרי: הרב גפני, אני מוכרח להגיד לך משהו אותו הערנו בישיבה הקודמת.
יעקב אדרי: אתם באים לכאן לפני חברי ועדת הכספים ואנחנו יושבים, מאזינים ורוצים לעזור, לסייע ולהעביר את הפניות, אבל לפעמים לא באים האנשים הנכונים.
יעקב אדרי: אתה התנדבת להסביר ותוך כדי זה העברת מסרון או העבירו לך.
יעקב אדרי: זה מאוד לא נעים ואני בהרגשה קשה מאוד מהעניין הזה.
יעקב אדרי: שיבואו האנשים המתאימים.
משה גפני: מי היה צריך להסביר את זה?
אורי גבע: הרפרנטית לא יכלה להגיע היום מסיבות אישיות.
משה גפני: נדון בזה בשבוע הבא בעזרת השם.
מעין נשר: אני יכולה לנסות להרחיב.
משה גפני: לא, את לא צריכה לנסות.
משה גפני: אנחנו לא מכון לניסויים.
משה גפני: נדון בפנייה בשבוע הבא.
משה גפני: אני בעד התנדבות, אבל לכאן צריכים לבוא אנשים שעוסקים בעניין.
משה גפני: חבר הכנסת אדרי צודק.
משה גפני: פניות מספר 342 עד 344 –
אנסטסיה סורוקינה: הפנייה נועדה לבצע שינויים בתקציב של פיקוד העורף לפי הפירוט הבא: תקצוב של חלק משרד הביטחון עבור תגבור תקציב פיקוד העורף בסך של 102 מיליון ו-55 אלפי שקלים, בהתאם להחלטת הממשלה 2699 שייעודה היערכות העורף בשעת חירום.
אנסטסיה סורוקינה: כמו כן תגבור תקציב של פיקוד העורף.
אנסטסיה סורוקינה: אמרו שדיברו אתך
משה גפני: דיברו אתי כמה אנשים, כולל ראש הממשלה וכולל השר מתן וילנאי.
משה גפני: אני לא התנגדתי לזה בשבוע שעבר אבל ביקשתי לתאם ישיבה עם השר מתן וילנאי ועם סגן השר ליצמן לגבי ערכות המגן.
משה גפני: נקבעה ישיבה, שאני לא זוכר את התאריך, כי אני חושב שההעברה הזאת היא חיונית וצריך לאשר אותה.
זהבה גלאון: יכול להיות שההעברה היא חיונית, אבל למה היא צריכה לרדת מביטוח לאומי?
זהבה גלאון: אני רואה מהיכן זה בא.
אנסטסיה סורוקינה: נמצאת כאן הרפרנטית של ביטוח לאומי.
רבקה לויפר: מדובר בהשתתפות של משרד האוצר בביטוח לאומי.
רבקה לויפר: ההשתתפות היא כ-18 מיליארד שקלים וזה מחושב על פי אומדנים של גבייה בתחילת השנה.
רבקה לויפר: בדרך כל יש סטיות תקן לכאן או לכאן.
רבקה לויפר: זה כלל לא פוגע בביטוח הלאומי.
יעקב אדרי: כלומר, התקציב לביטוח לאומי נשאר אותו תקציב.
רבקה לויפר: המבוטחים מקבלים על פי חוק ומשרד האוצר משתתף בגבייה.
רבקה לויפר: בתחילת השנה שמים סכום שהוא אומדן ותמיד יש בו או גירעון או עודף.
רבקה לויפר: עכשיו העברנו את מאה מיליון השקלים לביטחון.
זהבה גלאון: יש עודף יותר גדול מהמאה מיליון שקלים האלה?
רבקה לויפר: אנחנו עדיין לא בסוף השנה.
רבקה לויפר: בדרך כלל מתבצעות הערכות ובסוף השנה אנחנו רואים מה קורה כאשר לפעמים צריך להשלים.
זהבה גלאון: איך פתאום מצאתם מאה מיליון שקלים לפיקוד העורף?
זהבה גלאון: אולי יש שם עוד עודף?
משה גפני: את לא היית כאן קודם.
משה גפני: מצאנו עודף הרבה יותר גדול בסעיף הוצאות שונות.
משה גפני: מצאנו סכום של מיליארד ו-600 מיליון שקלים.
זהבה גלאון: אדוני, אני מצטערת.
זהבה גלאון: הייתי בוועדת החוקה.
משה גפני: ידענו שתשאלי את זה ולכן שאלנו קודם לכן.
יעקב אדרי: אדוני היושב ראש, בהמשך למה שאמרה חברת הכנסת זהבה גלאון, האם אתם מתחייבים כאן בפני הוועדה שההעברות לביטוח הלאומי לא ירדו בשקל אחד?
רבקה לויפר: ההעברות לביטוח לאומי מתבצעות על פי חוק ביטוח לאומי.
רבקה לויפר: לכן גם יש אומדנים בתחילת השנה כי אי אפשר לדעת בדיוק.
יעקב אדרי: זאת אומרת, זה לא על חשבון הביטוח הלאומי.
זהבה גלאון: אפשר לקבל איזושהי הערכה לגבי כמה עודפים יש לכם עכשיו?
רבקה לויפר: אלה אפילו לא הערכות שלנו.
רבקה לויפר: אלה הערכות של מחלקת המחקר של ביטוח לאומי לגבי מהלך הגבייה.
זהבה גלאון: אדוני, יכול להיות שיש כסף.
משה גפני: יש כסף.
משה גפני: התשובה היא שיש כסף.
משה גפני: אנחנו נגלה כל הזמן עוד.
יעקב אדרי: גילינו.
יעקב אדרי: מיליארד ו-600 מיליון שקלים.
זהבה גלאון: כשאין כסף לרופאים וכולי.
משה גפני: ה צ ב ע ה פניות מספר 342 עד 344 – אושרו פה אחד פנייה מספר 345 -
דוד שטיינמץ: מדובר כאן בשינויים פנימיים בתוך שירות התעסוקה בסכום של 3.4 מיליון שקלים.
דוד שטיינמץ: זה מחולק בעיקר לנושאי תפעול של שירות התעסוקה.
דוד שטיינמץ: כמו כן מדובר כאן בהעברה של 7 מיליון שקלים שכר לימוד לחיילים משוחררים ממשרד הביטחון, סכום שהגיע בשנת 2010 מאוחר ולא הצלחנו להתחייב אליו ולכן ביקשנו את זה כעודף לא מחויב ומשרד האוצר העביר לנו את הכסף.
דוד שטיינמץ: עוד 3.5 מיליון שקלים לסעיפי נסיעות לתלמידים בקורסים להכשרה מקצועית.
משה גפני: ה צ ב ע ה פנייה מספר 345 – אושרה פה אחד
עינת וילף: שאלה והיא לא מונעת את האישור.
עינת וילף: הסכומים האלה לחיילים המשוחררים להכשרה, אלה התקציבים עוברים למכינות קדם אקדמיות בין השאר?
דוד שטיינמץ: אני חושב.
דוד שטיינמץ: אלה תלמידים שלומדים במסגרות מה"ת, המכללה להכשרת הנדסאים וטכנאים, מסגרות לא קדם אקדמאיות.
דוד שטיינמץ: אלה חיילים משוחררים שלומדים הנדסאות.
משה גפני: פניות מספר 346 ו-347 –
אנסטסיה סורוקינה: הפנייה נועדה את תקציב משרד הביטחון בסך של 32 וחצי מיליון שקלים בהתאם לסיכום בין ראש הממשלה, שר הביטחון ושר האוצר.
עינת וילף: אפשר לבקש הסבר ולומר לנו מה זה?
אנסטסיה סורוקינה: משכורת של חודש יוני לעובדי תע"ש.
יעקב אדרי: הסיפור שלא מסתיים.
אנסטסיה סורוקינה: בינתיים אנחנו מעבירים משכורות.
זהבה גלאון: כל הכסף הזה הוא רק למשכורות?
אנסטסיה סורוקינה: חצי למשכורות ומשרד הביטחון מביא את החצי השני.
משה גפני: כמה כסף יש ברזרבה הכללית?
אנסטסיה סורוקינה: החלק שאני מכיר הוא החלק של הגופים במשבר, משם בא הכסף לתע"ש כי מלכתחילה שמנו כסף לתע"ש.
יעקב אדרי: אין ברירה.
יעקב אדרי: אלה משכורות של העובדים.
משה גפני: ה צ ב ע ה פניות מספר 346 ו-347 – אושרו פה אחד פניות מספר 348 ו-349 –
מיכה פרלמן: הפנייה נועדה לתקציב 2 מיליון שקלים לנושא שדרוג תשתיות ועידוד ביקורים ברחבת הכותל בהתאם להחלטת ממשלה 2457 וגם לבצע שינויים פנימיים בתקציב משרד ראש הממשלה בסך 4 מיליון שקלים לתוכנית חיזוק הצפון וזאת בהתאם להחלטת הממשלה מספר 561/2006.
עינת וילף: יש סיכוי שבין התשתיות האלה יהיה מקום לגברים ונשים ביחד?
מיכה פרלמן: שאלה שאני לא יודע לענות עליה.
יעקב אדרי: את עולה על מוקש גדול.
משה גפני: מה זה שדרוג תשתיות ועידוד מבקרים?
אורי גבע: דיברנו על זה גם בשבוע שעבר, על תוכנית של איגום משאבים לצורך שדרוג תשתיות.
אורי גבע: חלק מזה זה עידוד ביקורים של חיילים ותלמידים.
אורי גבע: רואים את זה במסגרת הסטה פנימית לתוך סעיף 04.
משה גפני: אני רואה כאן משרד ראש הממשלה, תוכנית לחיזוק הצפון, ואתם מורידים שני מיליון שקלים.
מיכה פרלמן: כי אלה שינויים פנימיים בתוך סעיף משרד ראש הממשלה.
מיכה פרלמן: זה בתוך התוכנית.
משה גפני: אחרי כן יש כבישים עירוניים, משרד התחבורה.
מיכה פרלמן: כי זה הדבר היחידי שהוא חיצוני, שהוא מעבר בין תוכניות.
משה גפני: שדרוג התשתיות זה לעשות כביש?
אורי גבע: זאת תוכנית שלמה שכוללת גם שדרוג של תשתיות.
משה גפני: אנחנו מדברים על פניות מספר 348 ו-349.
משה גפני: מה הולכים לעשות בשני מיליון שקלים לשדרוג תשתיות ועידוד ביקורים ומה הולכים לעשות בארבעה מיליון שקלים לתוכנית חיזוק הצפון?
אורי גבע: התוכנית לא נמצאת מולי, אבל מדובר על הרחבת האזור של הכותל והתאמה שלו לקצב המבקרים שהולך וגדל בעשור האחרון.
אורי גבע: לפעמים זה כולל אפילו שדרוג עד רמת השירותים.
משה גפני: אתה יכול להראות לי איפה זה בפנייה?
משה גפני: אני לא מוצא את זה בפנייה.
אורי גבע: גם אני לא רואה את זה.
משה גפני: אולי יש לכם טעות?
ציון פיניאן: מברוק, אדוני.
אלכס מילר: היה לנו דיון סוער בוועדת הפנים.
אלכס מילר: הכול עבר בשלום.
משה גפני: על מה היה הדיון?
אלכס מילר: הדיון היה על חוק חשוב במלחמה בשחיתות.
משה גפני: אורי, אני בעד הפנייה הזאת אבל אני לא רואה את זה בפנייה עצמה.
אורי גבע: במקום לעשות העברה תקציבית.